**LIETUVOS RESPUBLIKOS AMBASADA LENKIJOS RESPUBLIKOJE**

**2024 M. LAPKRIČIO MĖN. EKONOMINĖS INFORMACIJOS SUVESTINĖ**

2024-12-10

**LENKIJA**

|  |  |
| --- | --- |
|  **Lenkijoje tebevyksta ūkininkų protestai**<https://www.topagrar.pl/articles/aktualnosci/mapa-protestow-gdzie-i-kiedy-rolnicy-beda-strajkowac-2523545> Visoje Lenkijoje vyksta nuo lapkričio atsinaujinę ūkininkų protestai. Protestuojama dėl šiuo metu Seime svarstomo gyvūnų laikymo įstatymo, gilėjančios krizės žemės ūkyje ir dėl to, kad vyriausybė neįvykdė savo ankstesnių pažadų. Taip pat reikalaujama blokuoti vadinamąjį Mercosur susitarimą ir sustabdyti Žaliojo kurso įgyvendinimą. Didžiausi protestai vyko gruodžio 3 d. visos Lenkijos teritorijoje. Protestus numatoma tęsti iki metų pabaigos.**Kur ir kada vyks ūkininkų streikai?*** Biała Podlaska (Liublino vaivadija) - gruodžio 9 d.
* Medyka - gruodžio 10 d.
* Klodawa (Wielkopolskie vaivadija, data dar nepaskelbta)
* Naglowice (Świętokrzyskie vaivadija, data dar nepaskelbta)
* Włocławek (Kujavijos-Pamario vaivadija, data dar nepaskelbta)
* Kowal (Kujavijos-Pamario vaivadija, data dar nepaskelbta)
 | A screenshot of a computer  Description automatically generatedPaskelbtas žemėlapis, kuriame pažymėti **nuo lapkričio 1 d. mokami keliai.** Raudona spalva pažymėtos naujos mokamos atkarpos ([e-TOLL nowa sieć dróg płatnych](https://etoll.gov.pl/artykuly/nowe-odcinki-drog-platnych-w-e-toll/)) |

|  |  |  |
| --- | --- | --- |
| Data | Pateikiamos informacijos apibendrinimas | Informacijos šaltinis |
| **Lietuvos eksportuotojams aktuali informacija** |
| 2024-11-15 | **Maisto kainų augimas viršija vidurkį.** Labiausiai pabrango gėrimai - 19 proc., konditerijos gaminiai - 11 proc., šaldyti maisto produktai - 10 proc. Sumažėjo tik riebalinių produktų kainos (5 proc.). Kainų didėjimo parduotuvėse tendencija stebima jau keletą mėnesių, tačiau spalį maisto produktų kainos padidėjo daugiau nei vidutiniškai, lyginant su kai kuriais sezoniniais pokyčiais, kurie paprastai stebimi rudenį. Pokyčius lėmė ne tik didėjančios energijos kainos ir minimalus darbo užmokestis, bet visų pirma oro sąlygos, dėl kurių daugelio daržovių ir vaisių kainos pasiekė aukštą lygį.Šiuo metu Lenkijoje infliacijos lygis yra vienas didžiausių Europoje. Prognozuojama, kad jis ir toliau augs. Tokią padėtį lėmė gerokai išaugusios energijos kainos ir priemonių, kurios padėtų verslui ir pristabdytų infliaciją, trūkumas. Kylant infliacijos lygiui, namų ūkiai taupo, o sumažėjęs namų ūkių vartojimas turi įtakos atsigaunančiai ekonomikai.  | <https://www.pap.pl/aktualnosci/drozyzna-nas-atakuje-wzrost-cen-zywnosci-ponadprzecietny>  |
| 2024-11-13 | **Vyno vartojama mažiau, bet jis kokybiškesnis.** Vyno pardavimai Lenkijoje nežymiai mažėja, visgi vyno gamintojai ir importuotojai nenusimena, nes vartotojai vis dažniau renkasi brangesnius vynus. Tačiau šio sektoriaus atstovai nerimauja dėl planuojamų naujų reguliavimų, kurie gali paveikti jų veiklą. Viena didžiausių grėsmių – galimas didesnis akcizų mokestis alkoholiui ir draudimas prekiauti internetu. Tai gali turėti įtakos vyno kainoms bei mažesniems gamintojams, kurie vargu ar išlaikytų konkurencingumą. Be to, augantis sveikatingumo tendencijų populiarumas ir kintantys vartotojų įpročiai taip pat keičia rinkos dinamiką​. | <https://www.pap.pl/aktualnosci/polacy-pija-mniej-ale-lepiej-winiarze-boja-sie-nowych-regulacji>  |
| 2024-11-23 | **Greitasis geležinkelis iš Berlyno į Poznanę kol kas nebus tiesiamas** Bendras greitųjų geležinkelių koridorius, kuris sujungs Berlyną su Poznane, o toliau – su Lodze ir Varšuva, kol kas nebus tiesiamas. Kaip sako infrastruktūros viceministras Piotr Malepszak, Vokietijos pusė nesidomi šia tema ir neplanuoja ką nors statyti nuo Berlyno link savo rytinės sienos. Jeigu jiems tai neįdomu, reikėtų patobulinti esamą koridorių, kuris šiuo metu veda per Zbąszyneką, Swiebodziną į Žepiną ir Frankfurtą (Oderį). Kalbame apie elementus, kurie iš Poznanės iš esmės leis per dvi su puse valandos pasiekti pagrindinę Berlyno stotį. Tai reiškia, kad iš Varšuvos į Berlyną patektume vos per penkias valandas. | [https://forsal.pl/transport/kolej/artykuly/9674643,kolej-duzych-predkosci-z-berlina-do-poznania-strona-niemiecka-nie-je.html](https://forsal.pl/transport/kolej/artykuly/9674643%2Ckolej-duzych-predkosci-z-berlina-do-poznania-strona-niemiecka-nie-je.html) |
| **Investicijoms pritraukti aktuali informacija** |
| 2024-11-14 | **Amerikiečiai skirs 1 mlrd. USD pirmajai atominei elektrinei Lenkijoje.** „PEJ“ ir Amerikos tarptautinės plėtros finansų korporacija (DFC) pasirašė ketinimų protokolą dėl paramos atominės elektrinės statybai Choczewėje projekto.Deklaruota paramos suma siekia 1 mlrd. dolerių. Šiame ketinimų protokole išreiškiamas DFC „susidomėjimas“ tokio finansavimo teikimu, nors jo principai ir sąlygos dar nėra nustatyti. Protokolas yra lenkų ir amerikiečių susitarimų prieš kelerius metų rezultatas, kai DFC įsipareigojo prisidėti prie projekto Choczewėje. Iš pradžių deklaruota suma buvo žymiai mažesnė, tačiau dabar numatyta suma atitinka didžiausią DFC ribą, skirtą remti konkrečią investiciją, suteikiant paskolas iki 25 metų laikotarpiui.DFC yra 2019 m. rudenį įsteigta JAV vyriausybinė institucija, kurios tikslas – remti amerikiečių technologijų eksportą. Šiuo tikslu įvairiose šalyse – dažniausiai besivystančiose – ji siūlo skolų finansavimą, kapitalo investicijas ir politinės rizikos draudimus.  | [https://www.politykainsight.pl/pi-energy/2278119,1,amerykanie-doloza-1-mld-usd-na-choczewo-debata-o-nowym-rynku-mocy-nabiera-rozpedu.read](https://www.politykainsight.pl/pi-energy/2278119%2C1%2Camerykanie-doloza-1-mld-usd-na-choczewo-debata-o-nowym-rynku-mocy-nabiera-rozpedu.read) |
| 2024-11-22 | **Taivano įmonė „Foxconn“ nori investuoti Lenkijoje.** Taivano įmonė „Foxconn“, gaminanti „Apple“ telefonus „iPhone“, ieško galimybių investuoti Lenkijoje. „Mus domina keturios sritys: elektriniai automobiliai, akumuliatoriai, naujos kartos telekomunikacijų technologijos ir duomenų centrai“, - paskelbė Troy Wu, „Foxconn“ įmonės atstovas. Kol kas nežinoma, kiek lėšų bendrovė yra pasirengusi investuoti Lenkijoje, nes kol kas yra tik pradiniame galimybių tyrimo etape. Tačiau galimybės plėsis, nes Taivano užsienio reikalų ministrui paskelbus, kad bus paleistas tiesioginis Varšuva – Taipėjus skrydis, Lenkija taps labiau prieinama Taivano verslininkams. | <https://www.rp.pl/biznes/art41486731-foxconn-chce-inwestowac-w-polsce-tajwanska-firma-szuka-okazji>  |
| 2024-11-25 | **Finansų sektoriaus milžinė „Klarna“ pasirinko Lenkiją.** "Klarna", 'kurios bendra vertė siekia apie 15 mlrd. dolerių, planuoja atidaryti Varšuvoje inovacijų centrą ir kurti čia kurti dirbtinio intelekto ir finansinių inovacijų srities sprendimus“. Planuojama, kad tam bus įdarbinta daugiau nei 100 inžinierių.„Išskirtiniai inžinerijos talentai, klestinti startuolių aplinka ir strateginė Varšuvos vieta yra idealus pasirinkimas mūsų naujam technologijų centrui“ – pabrėžė įmonės įkūrėjas Sebastianas Siemiątkowskis. | <https://www.pap.pl/aktualnosci/gigant-wybral-polske-klarna-otwiera-centrum-innowacji-w-stolicy> |
| **Lietuvos verslo plėtrai aktuali informacija** |
| 2024-11-09 | **Šiek tiek sulėtėjo Lenkijos ekonomikos augimas**Remiantis Centrinės statistikos tarnybos greituoju įverčiu, 2024 m. III ketv. realusis BVP augimas buvo 2,7 % (II ketv. jis siekė 3,2 % per metus). Augimo lėtėjimui įtakos turėjo sulėtėjęs vartojimas ir investicijos. Tarp ES šalių Lenkija užėmė šeštą vietą pagal augimo tempą. | [https://www.politykainsight.pl/makroekonomia/koniunktura?](https://www.politykainsight.pl/makroekonomia/koniunktura?utm_source=PI+Briefing_7&utm_medium=e-mail&utm_campaign=PI+Briefing_2024-11-15&uid=10341312&email_section=NWL2-briefing-gospodarka|LIST_INDEX)  |
| 2024-11-14 | **Lenkija yra elektroninės prekybos lyderė Vidurio ir Rytų Europoje. Augimas lenkia prognozes.** Naujoje Cushman & Wakefield ataskaitoje „Quo vadis e-commerce“ Vidurio ir Rytų Europa, o ypač Lenkija, nurodomos kaip regionas, kur vyksta pagrindinė elektroninės prekybos plėtra. Lenkijai tenka daugiau nei pusė šiame regione generuojamos elektroninės prekybos apyvartos, o jos potencialas auga, daugiausia dėl konkurencingų veiklos sąnaudų, kurios yra 18 proc. mažesnės nei Čekijoje ir beveik 50 proc. nei Vokietijoje. | <https://www.pb.pl/polska-liderem-w-e-commerce-w-europie-srodkowo-wschodniej-wzrost-wyprzedza-prognozy-1230091> |
| **Lietuvos turizmo sektoriui aktuali informacija** |
|  | International Travel and Tourism Fair Warsaw (ITTF Warsaw) vyks Varšuvoje (Palace of Culture and Science)  | [www.ittfwarsaw.pl/en](https://linkprotect.cudasvc.com/url?a=http%3a%2f%2fwww.ittfwarsaw.pl%2fen&c=E,1,WmfhVzMj8mvkuS4KmX9QKb_111jnpNaLH2zgrbSx6VoktxhNUA-HJrf_qxb7BAbptfI3TaKCTKKQu_N03E0miOAAN-EEOFOqnMtPtsR3&typo=1) |
|  | Tarptautinė turizmo mugė Varšuvoje (2025 m. spalio 10 – 12 d.) | <https://ttwarsaw.pl/>  |
| **Bendradarbiavimui MTEPI[[1]](#footnote-1) srityse aktuali informacija** |
|  | Naujienas apie Gyvybės mokslų sektorių Lenkijoje galima sekti gretimoje skiltyje esančiose interneto svetainėse.  | <https://bioforum.pl><https://www.polishbiotech.com><https://www.biotechgate.com/pol/portal/search_companies.php>  |
|  | CEBioForum renginys Varšuvoje vyks 2025 04 2-3 d. | <https://cebioforum.com/>  |
| 2024-11-26 | **BGK pradės vandenilio dotacijų programą.** Klimato ministerija pasirašė sutartį su Lenkijos Nacionaliniu plėtros banku (BGK) dėl vandenilio technologijų investicijų programos įgyvendinimo pagal Nacionalinį atkūrimo planą (RRF).Bendra programos biudžeto suma siekia 640 mln. eurų. Šios lėšos skiriamos iš dotacijų dalies pagal RRF (B2.1.1.). Programa numato investicijas į vandenilio technologijas, įskaitant kuro gamybą, saugojimą ir transportavimą. BGK vykdoma programa susideda iš trijų dalių. Pirmoji apima investicijas į vandenilio degalines, taip pat jo saugojimą. Antroji dalis orientuota į inovatyvių transporto priemonių, varomų vandeniliu, plėtrą. Trečioji dalis siekia užtikrinti naujus vandenilio gamybos pajėgumus, orientuotus į atsinaujinantį ir mažai anglies dioksido išskiriantį vandenilį. BGK atsakomybė apima ne tik lėšų paskirstymą, bet ir projektų įgyvendinimo bei jų atitikties RRF planams stebėseną. 2024 m. gruodį BGK pradės priimti paraiškas dotacijoms pagal trečiąją programos dalį. Kita didelė RRF vandenilio technologijų plėtros programa, pavadinta „Ekonomikos vandenilinimas“, šiuo metu įgyvendinama Nacionalinio aplinkos apsaugos ir vandens ūkio fondo (NFOŚiGW). Šios programos rėmuose įmonės ir aukštosios mokyklos gali prašyti dotacijų arba paskolų inovatyvių transporto priemonių, varomų vandeniliu, plėtrai. 2024 m. rugsėjį baigėsi pirmasis paraiškų priėmimo etapas, o šiuo metu NFOŚiGW vykdo jų vertinimą. Iš viso paramos gavėjams bus skirta 1,193 mlrd. PLN (277,74 mln. EUR), iš kurių 493 mln. PLN (114,77 mln. EUR) – dotacijų pavidalu, o likusi suma – paskolų forma. | [https://www.politykainsight.pl/pi-energy/2279545,1,beda-zmiany-w-rozporzadzeniu-taryfowym-resort-przemyslu-proponuje-nowe-zasady-likwidacji-kopaln.read](https://www.politykainsight.pl/pi-energy/2279545%2C1%2Cbeda-zmiany-w-rozporzadzeniu-taryfowym-resort-przemyslu-proponuje-nowe-zasady-likwidacji-kopaln.read) |
| **Lietuvos ekonominiam saugumui aktuali informacija** |
| 2024-11-07 | **Orlen skelbia apie problemas Lietuvoje dėl Mažeikių naftos perdirbimo gamyklos modernizavimo.** Paskelbta, kad„Orlen“ grupė buvo priversta atlikti turto vertės nurašymus, kurie sumažins jos trečiojo ketvirčio rezultatą 3,5 mlrd. PLN (801.48 mln. EUR). Priežastis – sunkumai su Mažeikių naftos perdirbimo gamykla Lietuvoje ir Olefiny III naftos chemijos investicija Plocke.Orlen savo preliminariuose rezultatuose nurodė, kad trečiojo ketvirčio EBITDA LIFO bus 8,8 mlrd. PLN (2,015 mlrd. EUR) – tai 14 proc. mažiau nei per tą patį laikotarpį pernai. Tačiau iš šios sumos bendrovė turės nurašyti 2,4 mlrd. PLN (549.59 mln. EUR), susijusių su „Orlen Lietuva“ įmonės turto vertės nurašymu. Ši suma susijusi su didėjančiomis Mažeikių naftos perdirbimo gamyklos modernizacijos išlaidomis. Tai svarbiausia ir didžiausia „Orlen“ investicija Lietuvoje. Jos užbaigimas leistų sumažinti Mažeikių veiklos sąnaudas, kadangi kuro gamybai būtų sunaudojama 20 proc. mažiau naftos. „Orlen“ savo ataskaitoje skelbia, kad neigiami „ORLEN Lietuva grupės ilgalaikio turto vertės sumažėjimo testai turi įtakos prognozuojamam ORLEN Lietuva numatytų būsimų teigiamų pinigų srautų trūkumui“, t.y. „Orlen“ valdyba mano, kad ateityje laisvų pinigų Mažeikiuose nebus. | [https://www.politykainsight.pl/pi-energy/2277241,1,rynek-mocy-po-raz-drugi-ratuje-system-energetyczny-nowy-stratener-w-przyszlym-tygodniu.read](https://www.politykainsight.pl/pi-energy/2277241%2C1%2Crynek-mocy-po-raz-drugi-ratuje-system-energetyczny-nowy-stratener-w-przyszlym-tygodniu.read) |
| 2024-11-26 | **Lenkija nepritars ES laisvosios prekybos susitarimui su MERCOSUR šalimis.** Lenkija nepritars ES ir Pietų Bendrosios rinkos (MERCOSUR) laisvosios prekybos susitarimui dabartine forma, antradienį paskelbė Ministras Pirmininkas Donaldas Tuskas. Nepritarimą susitarimui anksčiau išreiškė ir Lenkijos Žemės ūkio ministerija, ūkininkų organizacijos ir patys ūkininkai.„Ministrų Taryba pareiškia nepritarianti ligšioliniams derybų su MERCOSUR šalimis rezultatams žemės ūkio srityje, ypač tarifinių kvotų paukštienai padidinimui galutiniame pasikeitimo tarifų pasiūlymais etape,“ - dokumente cituojami Donaldo Tusko žodžiai. Jis pridūrė, kad tai buvo politinė žinia, jog Lenkija nepritars ES ir MERCOSUR susitarimui dabartine forma. „Nesame vieni, daugelis valstybių narių laikosi panašios nuomonės,“ - sakė vyriausybės vadovas. | <https://www.pap.pl/aktualnosci/wazna-decyzja-rzadu-polska-nie-zaakceptuje-umowy-o-wolnym-handlu-ue-z-krajami-poludnia>  |
| 2024-11-13 | **PGE vis dar ieško baterijos statytojo Žarnovce vietovėje.** „PGE Inwest 14“, PGE dukterinė įmonė, atsakinga už elektros energijos kaupimo įrenginio statybą Žarnovce, paskelbė konkursą šiam projektui įgyvendinti liepos viduryje, planuodama priimti sprendimą iki rugsėjo 30 d. Tačiau tai neįvyko.PGE jau penkis kartus nukėlė konkursinių pasiūlymų atplėšimo datą. Dabartinė sprendimo data yra lapkričio 8 d., todėl sutarties sudarymo terminas buvo pratęstas iki 2025 m. kovo 7 d. Pagrindiniai konkurso parametrai nepasikeitė. Baterija turės veikti apie 263 MW galia ir turėti bent 900 MWh talpą, kad visiškai įkrauta galėtų tiekti pilną galią apie keturias valandas. Po beveik trejų metų eksploatacijos ji gali prarasti iki 7,54 proc. talpos. Tai yra antrasis PGE bandymas įgyvendinti baterijos projektą Žarnovce – 2022 m. rudenį konkursas dėl 200 MW energijos kaupimo įrenginio buvo atšauktas, nes nebuvo gauta jokių pasiūlymų. | [https://www.politykainsight.pl/pi-energy/2276797,1,pge-wciaz-szuka-wykonawcy-baterii-w-zarnowcu-niemiecki-operator-sieci-inwestuje-w-power-to-heat.read](https://www.politykainsight.pl/pi-energy/2276797%2C1%2Cpge-wciaz-szuka-wykonawcy-baterii-w-zarnowcu-niemiecki-operator-sieci-inwestuje-w-power-to-heat.read) |
| 2024-11-05 | **Valstybės turto ministerija rengia įstatymą, skirtą amunicijos gamybos pajėgumams didinti**. Premjero biuras informavo, kad šį įstatymą planuojama patvirtinti iki metų pabaigos. Įstatyme numatyta, kad nurodytam tikslui fondas gaus maždaug 3 mlrd. zlotų. 2 mlrd. zlotų iš Krašto apsaugos ministerijos biudžeto bus pervesta Valstybės turto ministerijai, remiantis Krašto apsaugos įstatymo nuostatomis. Lėšos bus skirtos veiklai, skirtai šaudmenų gamybos pajėgumams didinti bei finansuoti. | <https://defence24.pl/przemysl/ustawa-o-finansowaniu-produkcji-amunicji-do-konca-roku-w-sejmie> |
| 2024-11-15 | **Orlen baigia rengti naują strategiją ir ieško susitarimo su „Synthos“.** Lapkričio 14 d. vykusioje rezultatų konferencijoje „Orlen“ prezidentas Ireneusz Fąfara paskelbė, kad bendrovė gruodžio 10 d. pateiks naują strategiją. Vienas pagrindinių strategijos elementų bus „Olefiny III“ projekto ateities nustatymas – tai yra didžiulio naftos chemijos komplekso Płocke statybos projektas, kuriam jau išleista 14 mlrd. PLN (3,24 mlrd. EUR). Lapkričio 6 d. „Orlen“ jau paskelbė, kad investicija dabartiniu pavidalu nebus tęsiama, nes jos bendra kaina galėtų siekti net 51 mlrd. PLN (11,81 mlrd. EUR). Tuo tarpu 2018 m. buvo numatyta, kad šiam tikslui išlaidos neviršys 8,1 mlrd. PLN (1,87 mlrd. EUR). Konferencijoje I. Fąfara taip pat pareiškė, kad su „Synthos“ beveik suderinta nauja sutartis dėl „Orlen Synthos Green Energy“ (OSGE). Ši bendrovė įsteigta siekiant įgyvendinti mažųjų branduolinių reaktorių BWRX-300 projektus, naudojant GE Hitachi technologiją. „Orlen“ vadovas pabrėžė, kad naujai išderėtoje sutartyje teisės sąžiningai padalytos tarp abiejų partnerių („Orlen“ įgis didesnę įtaką valdybos ir priežiūros tarybos sudėčiai), tačiau išsamios detalės bus paskelbtos tik oficialiai pasirašius sutartį. | [https://www.politykainsight.pl/pi-energy/2278247,1,orlen-konczy-nowa-strategie-i-szuka-porozumienia-z-synthosem-gornicy-szykuja-sie-na-wojne-z-kpeik-i-rzadem.read](https://www.politykainsight.pl/pi-energy/2278247%2C1%2Corlen-konczy-nowa-strategie-i-szuka-porozumienia-z-synthosem-gornicy-szykuja-sie-na-wojne-z-kpeik-i-rzadem.read) |
| **Bendra ekonominė informacija** |
| 2024-10-04 | **Vyriausybė skiria daugiau nei 878 mln. zlotų naujoms skaitmeninėms viešosioms paslaugoms.** Skaitmeninės Lenkijos projektų centras („Centrum Projektów Polska Cyfrowa“ - CPPC) paskelbė naują šaukimą teikti paraiškas pagal programą „Aukšta viešųjų e. paslaugų kokybė ir prieinamumas“, kuriai skirta daugiau kaip 878 mln. zlotų. Naujieji projektai leis kurti ir plėtoti viešąsias e. paslaugas, kurios suteiks galimybę piliečiams ir verslininkams tvarkyti oficialius reikalus internetu, nepriklausomai nuo to, kur jie gyvena ar užsiima verslu, ir net neišeinant iš namų.Paraiškas finansavimui gauti gali teikti Vyriausybės administravimo subjektai ir jiems pavaldžios įstaigos, teismai, prokuratūros padaliniai ir profesinės savivaldos institucijos. Finansavimas skiriamas projektams, kurie apima:* bendravimo su gyventojais ir verslininkais procesų optimizavimas,
* viešųjų ir vidaus administracinių e. paslaugų kūrimas,
* administracinių tarnybų skaitmeninimas,
* horizontaliųjų sprendimų, gerinančių viešąjį administravimą nacionaliniu mastu, kūrimas.
 | <https://www.gov.pl/web/cyfryzacja/ponad-878-milionow-zlotych-na-rozwoj-e-uslug-publicznych> |
| 2024-11-14 | **Kaip mažos ir vidutinės Lenkijos įmonės skaitmenina savo veiklą.** Mažos ir vidutinės Lenkijos įmonės lėtai diegia skaitmeninius sprendimus dėl didelių kaštų ir žinių stokos. Nors daugelis naudoja pagrindinius įrankius, tokius kaip kompiuteriai ir el. paštas, tik nedidelė dalis įmonių taiko sudėtingesnes skaitmenines technologijas, kaip debesijos paslaugos ar dirbtinis intelektas. Kibernetinis saugumas dažnai ignoruojamas, trūksta šios srities specialistų (tik 42 proc. įmonių įdarbina kibernetinio saugumo specialistu). Įmonės nepakankamai išnaudoja valstybės teikiamas e-paslaugas, dažnai dėl neaiškumo ar laiko stokos. Skatinant skaitmenizaciją svarbu pabrėžti finansinę naudą.Šiek tiek sulėtėjo Lenkijos ekonomikos augimas. | [https://www.politykainsight.pl/gospodarka/gospodarkacyfrowa/2276901,1,jak-cyfryzuja-sie-male-i-srednie-polskie-firmy.read](https://www.politykainsight.pl/gospodarka/gospodarkacyfrowa/2276901%2C1%2Cjak-cyfryzuja-sie-male-i-srednie-polskie-firmy.read)  |
| 2024-11-28 | **Finansų ministras apie deficito mažinimo planą: apie išlaidų mažinimą negali būti nė kalbos.** Europos Komisija pritarė Lenkijos deficito panaikinimo planui nepaisant to, kad šalies vyriausybė suplanavo netolygų biudžeto atotrūkio mažinimą. Į žinių agentūros „PAP „klausimą, ar EK patvirtintas planas reiškia, kad Lenkijai teks mažinti išlaidas, finansų ministras J. Domański pareiškė, kad apie tai negali būti nė kalbos, nes Lenkijos ekonomika auga vis sparčiau, tad valstybės biudžetas gaus daugau pajamų.Ministras priminė, kad EK ne tik teigiamai įvertino Vyriausybės pateiktą biudžetą ir struktūrinį planą, bet ir atsižvelgė į „dideles fiskalines pastangas, susijusias su krašto apsaugos finansavimu“. V. Domanskis pažymėjo, kad kitais metais Lenkijos krašto apsaugos išlaidos sudarys **4,7 proc.** | <https://www.pap.pl/aktualnosci/minister-finansow-o-planie-wychodzenia-z-deficytu-nie-ma-mowy-o-jakimkolwiek-cieciu>  |
| 2024-11-29 | **III ketvirtį Lenkijos ekonomika sulėtėjo.** 2024 m. III ketvirtį Lenkijos BVP padidėjo tik 2,7 proc. Lėtėjimas turėjo įtakos vartojimui, investicijoms ir užsienio prekybai. Ankstesnį ketvirtį BVP augimas sudarė 3,2 proc. per metus.  | [https://www.politykainsight.pl/finanse/koniunktura/2280021,1,w-iii-kwartale-gospodarka-wyhamowala.read](https://www.politykainsight.pl/finanse/koniunktura/2280021%2C1%2Cw-iii-kwartale-gospodarka-wyhamowala.read)  |
| 2024-11-22 | **PKP Cargo grynasis nuostolis po trijų ketvirčių siekia 795,7 mln. PLN.** Didžiausias Lenkijos geležinkelių vežėjas pristatė numatomus 2024 metų 9 mėnesių finansinius duomenis. Pajamos per šį laikotarpį siekė 3,37 mlrd. PLN, EBITDA – 118,6 mln. PLN, veiklos nuostolis – 792,2 mln. PLN, o grynasis nuostolis – 795,7 mln. PLN. | <https://www.pb.pl/pkp-cargo-ma-po-trzech-kwartalach-7957-mln-zl-straty-netto-1230754>  |
| **Parodos, renginiai** |
|  | Parodų Lenkijoje kalendorius | [https://targi.com/index\_eng.php](https://targi.com/index_eng.php/index_eng.php)  |
|  | Parodų PTAK Warsaw EXPO organizatoriaus kalendorius | <https://warsawexpo.eu/>  |
|  | Parodų Poznanėje organizatoriaus kalendorius | <https://www.mtp.pl/en>  |
|  | Maisto mugės Lenkijoje | <https://www.worldfood.pl/home/> <https://horeca.krakow.pl/en> <https://bioexpo.pl/en> <https://bioagropolska.com/en>  |
|  | International Packaging Trade Fair: Packaging Innovations: 2025 m. balandžio 8-10 d. | <https://warsawpack.pl/en/>  |
|  | [PRECOP](file:///C%3A%5CUsers%5Cgameil0110%5CDesktop%5CLenkija%5CAp%C5%BEvalgos%20%28m%C4%97nesin%C4%97s%29%5C) klimato konferencija  | <https://www.precop.pl/pl/>  |
|  | [Energy Days](https://www.energydays.pl/pl/?utm_source=wnp.pl&utm_medium=referral&utm_campaign=energydays24) – Katovicuose vykstantis renginys, skirtas energetikos sektoriui ir jo transformacijai | [https://www.energydays.pl/](https://www.energydays.pl/2024/en/)en  |
| **Kita ekonominiam bendradarbiavimui aktuali informacija** |
|  | Informacija apie viešuosius pirkimus Lenkijoje: | <https://www.biznes-polska.pl/rejestracja/><https://ikomunikaty.pl/>  |

Parengė:

Galina Meilūnienė, LR ambasados Lenkijos Respublikoje trečioji sekretorė;

tel. +48 22 270 76 09, el. paštas galina.meiluniene@urm.lt

Liliana Jaroslavska, LR ambasados Lenkijos Respublikoje transporto atašė;

tel. +48 22 622 13 50, el. paštas liliana.jaroslavska@urm.lt

Tomaš Pozlevič, LR ambasados Lenkijos Respublikoje komercijos atašė;

tel. +48 22 270 76 11, el. paštas tomas.pozlevic@urm.lt

Gabriel Gorbačevski, LR ambasados Lenkijos Respublikoje energetikos atašė;

tel. +48 22 622 56 14, el. paštas gabriel.gorbacevski@urm.lt

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)